runetrust/blame-folketinget-dk huggingface dataset:
Jan Trøjborg (S), 2001-05-02:
For det første skal jeg til hr. Holger K. Nielsens spørgsmål sige, at som jeg gav udtryk for i Det Udenrigspolitiske Nævn, har Forsvarsministeriets departementschef givet udtryk for de samme synspunkter, som efterfølgende er fremgået af det brev, som departementschefen sendte til forsvarschefen.
Aaja Chemnitz Larsen (IA), 2021-10-07:
Jeg synes sådan set, det giver rigtig god mening, og jeg vil gerne anmelde det som en grænsehindring internt i rigsfællesskabet, for jeg mener, at det er noget, som grønlandske og danske myndigheder er nødt til at tale om og finde en god pragmatisk løsning på.
Poul Nielson (S), 1999-05-05:
Vi vurderer allerede nu en mulig styrkelse af hospitalskapaciteten både i Makedonien og eventuelt også i Albanien, og jeg vil godt bruge spørgsmålet her som anledning til mere generelt at annoncere, at man må imødese nye ansøgninger til Finansudvalget, for at vi kan være foran med bevillingerne og kan gøre tingene smidigt og effektivt.
Kim Edberg Andersen (NB), 2023-11-03:
Hr. Lars Boje Mathiesen har jo ret i, at det kan være meget komplekst osv., og det kan godt være, at det er mig, der ikke har lyttet ordentligt efter, men i alt det her med resignation, som hr. Lars Boje Mathiesen formentlig kun har i den her uge, hvis jeg kender ham ret, manglede jeg at høre: Er hr. Lars Boje Mathiesen for eller imod lovforslaget? Det hørte jeg simpelt hen ikke.
Christian Brix Møller (RV), 2002-02-06:
Jeg hilser ministerens invitation om en konstruktiv samtale om detailhandelsbestemmelserne meget velkommen, men jeg vil meget gerne spørge, hvorfor det ikke er en god idé at opdele lovforslaget i to. Er det, fordi det allerede er aftalt med Dansk Folkeparti, at de skal bære hele lovforslaget igennem?
Nanna Westerby (SF), 2008-11-06:
Og så vil jeg altså gerne høre igen, for det synes jeg ikke rigtig jeg fik svar på: Hvorfor er det, man ikke vil være med til at lave en national handlingsplan, som medtager bl.a. det, at der er færre unge, der får en uddannelse i dag, end der var for 10 år siden under den forrige regering?
Gitte Seeberg (KF), 2002-03-13:
Det kan godt være, hvis man skulle have taget denne her diskussion for mange år siden, at man havde valgt en anden løsning, men jeg synes bare, at man skal tage udgangspunkt i det, vi har i dag, nemlig at vi bruger metadonbehandling i behandlingssystemet, og sådan er det. Der er jo nogle forsøg i gang, bl.a. at man kan injicere metadonen.
Line Barfod (EL), 2006-04-28:
Det, der er sket igennem de seneste år, er jo, at når vi bliver opmærksomme på et eller andet retssikkerhedsproblem på det her område, kommer der mere og mere detailstyring, på trods af at alle partier, når vi diskuterer kommunalt selvstyre, siger, at de er imod detailstyring; at vi skal lave rammestyring; at kommunerne selv skal styre det.
Jørgen Estrup (RV), 2000-01-20:
Når man ved, hvilken traumatisk oplevelse det var for det russiske samfund at være igennem den første krig i Tjetjenien, når man ved, hvor vanskeligt det var at stoppe den og finde en fred, så er det næsten uforståeligt, at man én gang til er havnet i en sådan situation.
Jesper Langballe (DF), 2008-12-18:
Efter valget i 2001, hvor vælgerne havde skruet tingene sådan sammen, at Dansk Folkeparti fik den indflydelse, vi fik som regeringens støtteparti, var der sådan en forventning - selvfølgelig især i oppositionen - om, at det her aldrig nogen sinde kunne gå.
Birthe Rønn Hornbech (V), 2005-11-16:
Statsministeren har selv talt om bifangst, og det er præcis det, der er problemet, at går man bort fra tanken om, at det kun er mistænkte, der f.eks. aflyttes og på anden måde overvåges, jamen så kræver det jo et svar på, hvad der bliver af de data, der vedrører lovlydige borgere.
Per Clausen (EL), 2011-01-27:
Jeg vil ikke lægge skjul på, at det, vi i Enhedslisten lægger allerstørst vægt på, er det, der handler om at sikre, at en større del af landbrugs- og fødevaresektorens arbejdspladser forankres lokalt, og at det sker ved, at man sikrer en større kvalitetsudvikling i produkterne, sådan at man har mulighed for at tage en højere pris.
Hans-Pavia Rosing (S), 2001-05-29:
Det er simpelt hen noget af det vigtigste, der er sket her de sidste mange år, og jeg er utrolig lykkelig for, at et stort flertal vedtager - ratificerer - protokollen i dag. Det er af stor betydning for Grønland, for de emissioner, man taler så meget om, kører altså nordpå og skader vores helbred i Grønland.
Jann Sjursen (KRF), 1998-04-16:
Jeg synes, det er et forsøg på igen at skabe bedre rammer og også respekt for Forsvarskommissionens arbejde, og derfor vil jeg afslutningsvis sige, at Kristeligt Folkeparti naturligvis fuldt ud kan støtte det forslag til vedtagelse, vi selv er medforslagsstiller til.
Morten Messerschmidt (DF), 2021-05-27:
Jeg er alt andet lige glad for, at et så bredt flertal i Folketinget har kunnet finde sammen om den her vedtagelsestekst og egentlig også for, at vi fik røget venstrefløjen ud og fik klargjort sådan nogenlunde, hvad alternativet er, hvis man lytter til dem.
Jacob Buksti (S), 2004-02-04:
Når der står her på side 12, at skatteudgifter i denne størrelsesorden vil belaste finanspolitikkens holdbarhed, det vil sige, at det truer selve grundlaget for den økonomiske politik, så var det, jeg spurgte: Hvad betyder det så, at man i det forslag til vedtagelse, man er kommet med, og i den ordførertale, Venstres ordfører netop har holdt, siger, at man vil følge udviklingen, at man vil rapportere osv., når skatteministeren samtidig siger, at eventuelle indgreb ikke må være i strid med skattestoppet, altså at man ikke kan foretage sig noget i forhold til det her, og at det altså truer den økonomiske holdbarhed for politikken i det her land? Hvad vil man gøre ved det?
Nick Hækkerup (S), 2021-11-24:
Det er det samme spørgsmål igen, og derfor bliver svaret det samme igen, nemlig om spørgeren er enig med mig i, at det er vigtigt, at vi ikke eksponerer politiets efterforskningsværktøjer på en måde, så kriminelle kan benytte sig af den viden til at unddrage sig retsforfølgelse for deres kriminalitet.
Charlotte Antonsen (V), 2004-10-21:
Når vi fra Venstres side og fra dansk side synes, at 10 pct. er et rimeligt krav, er det jo bl.a., fordi vi som sagt allerede i en række bilaterale aftaler har valgt 10 pct.s ejerandel som definition af, hvornår vi kan betegne et forhold mellem to selskaber som et moder/datterselskabsforhold.
Sophie Løhde (V), 2016-03-15:
Til gengæld synes jeg jo, at der er al mulig grund til at hjælpe de patienter, som fortsat venter – ikke fordi de selv har valgt det, men på grund af kapacitetsmæssige årsager – og give dem en ret til at vælge ventetiden fra, hvis der står ledig kapacitet et andet sted.
Per Clausen (EL), 2011-05-12:
Men kan ministeren ikke bekræfte, at Det Dyreetiske Råd jo f.eks. meget klart har sagt, at om man som forsker i mink når frem til, at det kan drives forsvarligt eller ikke kan drives forsvarligt, i al væsentlighed hænger sammen med, hvilken holdning man har til minkavl, når man starter med at tolke de resultater, der foreligger.
Annette Lind (S), 2022-04-08:
Det drejer sig om et landmilitært bidrag på ca. 1.000 personer – det er ret stort – et sømilitært bidrag på ca. 175 personer, et luftmilitært bidrag på ca. 165 personer, og så er det et støttestyrkebidrag på ca. 300 personer og et stabsbidrag på ca. 400 personer og en udvidelse af det allerede eksisterende danske bidrag til NATO's fremskudte tilstedeværelse i Baltikum.
Jørgen Arbo-Bæhr (EL), 2006-03-14:
Det er tværtimod et forslag, som vil medvirke til den forpestning af integrationsdebatten, som desværre medvirker til at så splid imellem forskellige grupper i den danske befolkning, og som vil medvirke til, at der opstår større modsætninger, end tilfældet er i dag.
Klaus Kjær (DF), 1998-11-12:
Da Dansk Folkepartis ordfører, fru Inge Refshauge, ikke kan være til stede, skal jeg på vegne af Dansk Folkeparti fremsætte følgende bemærkninger om lovforslaget: Dansk Folkeparti kan støtte lovforslag nr. L 61 om frit valg-ordningen, der trådte i kraft den 1. januar i år, og som også er fastholdt i den nye social- og servicelov fra juli i år.
Per Clausen (EL), 2009-02-04:
Der sker, som ministeren siger, en relativt stor vækst i CO2-udslippet, fordi det vil føre til øget biltrafik i området - det er jo sådan en anerkendt kendsgerning, at når man bygger en motorvej, begynder folk at køre mere, og det er også derfor, at motorveje ganske ofte ikke fører til, at trængselsproblemer løses bare på halvlang sigt, men erstattes af nye trængselsproblemer - det kan man se overalt, hvor man kommer hen.
Alex Vanopslagh (LA), 2020-02-04:
Så jeg vil bare høre: Kan den socialdemokratiske ordfører ikke bare erkende, at når man har så gavmildt et dagpengesystem, hvor man fordobler indkomsten til folk, der går fra at være studerende til at være arbejdsløse, så har det selvfølgelig den konsekvens, at de er for fine til at sige ja til bestemte typer job?
Ole Sohn (SF), 2000-11-29:
Ikke at Venstre og De Konservative ønsker udlicitering, det er jo sådan set bare en gentagelse af, hvad vi vidste i forvejen, men det er da nytænkning, at Venstre og De Konservative nu beder Folketinget om at gribe ind over for det kommunale selvstyre, at man nu ikke længere tør overlade det til lokale politikere i amtsråd og i byråd at kunne forvalte det kommunale selvstyre på betryggende vis.
Jens Hald Madsen (V), 2004-06-03:
Det er meget, meget alvorligt, når man begynder at sige, at det er pure opspind, pure opspind, når der er tale om citater, så nu bliver vi nødt til at få det klarlagt. Enten lyver Børsen fuldstændig, eller også kan det være, at Børsen kan fremlægge en båndoptagelse af det, Socialdemokratiets skatteordfører har sagt, hvor skatteordføreren bekræfter citaterne.
Bendt Bendtsen (KF), 2003-11-14:
For industriel kraft-varme vil der ikke længere blive udbetalt et elproduktionstilskud på 7 øre pr. kWh til nye industrielle kraft-varme-anlæg, og samtidig stopper vi for tilskuddet på 2 øre pr. kWh til udskiftninger af eksisterende anlæg.
Lotte Rod (RV), 2021-11-23:
Vi bliver ligesom ved med at kredse om det, og jeg tror, at kernen i det er, at vi har taget tiden fra legen, og at der simpelt hen er for mange børn, som har en for svag tilknytning til voksne, fordi voksne, både forældre og dem i daginstitutionen, ikke har tid til at være nærværende nok.
Sikandar Siddique (ALT), 2019-12-12:
Når vi sammen med andre lande har været med til at destabilisere en region og der som konsekvens af det er kommet flygtninge – berettiget eller uberettiget; det er ikke den snak, vi går ind i – så mener vi, at vi har et internationalt ansvar, at vi har et moralsk ansvar.
Rasmus Prehn (S), 2017-02-08:
Der er jo nok mange familier, der tænker over, at den ene eller to gange om året, man skal på ferie, er det også meget rart, man kan bruge bilen, f.eks. til at køre til Norge på ski eller køre ned sydpå om sommeren eller noget i den stil, og det er der, man så måske vælger elbilen fra på grund af distancen.
Søren Pape Poulsen (KF), 2017-03-31:
Det er bare vigtigt for mig at gøre opmærksom på, at der jo ikke kommer til at blive udvekslet flere oplysninger med tredjelande end i dag, men det er selvfølgelig et omfattende lovforslag, og hvis vi skal dybere ned i det, svarer jeg meget, meget gerne på skriftlige spørgsmål her i den videre behandling, så vi kan få det her boret helt ud.
Peter Hummelgaard (S), 2020-11-20:
Med både en ret til tidlig pension og en forbedret seniorpensionsordning kommer vi til at sikre langt bedre muligheder for at trække sig værdigt tilbage for mange tusinde danskere efter et langt arbejdsliv, eller hvis kroppen har sagt fra før tid, og jeg ser frem til den videre drøftelse af lovforslaget, og jeg stiller mig naturligvis til rådighed for den forestående udvalgsbehandling.
Hans Christian Schmidt (V), 2002-04-23:
Jeg er simpelt hen nødt til nøje at vurdere de enkelte tiltag, at se dem i en sammenhæng, så vi alt i alt opnår mest miljø for pengene, så vi kan efterleve 21-pct.s-målsætningen. Det er regeringens holdning, at der inden for alle samfundssektorer vil være behov for yderligere initiativer i de kommende år for at nå målsætningen om en reduktion på 21 pct.
Peter Skaarup (DD), 2024-10-23:
I TV 2 i går var der også en beskrivelse af en sag, hvor der tilsyneladende er udbetalt blodpenge i en moské, og hvor der også er det på spil, at der er nogle, der ligesom overtager for retssamfundet og tror, det er dem, der skal afgøre ting, som egentlig ligger hos politiet og domstolene og vores myndigheder.
Kristian Thulesen Dahl (DF), 2003-02-06:
Det er sådan set fair nok, men det er jo ikke uinteressant for os at kende fru Charlotte Antonsens holdning til, hvordan en sådan afstemning skal udformes i forhold til forbeholdene, og det er det, der er relevant at få lidt at vide om under dagens behandling af de to beslutningsforslag.
Laura Lindahl (LA), 2016-05-09:
Jeg tror sådan set, det handler om, hvad det er, vi skal kæmpe om, hvad det er, ungdommen er optaget af, og der tror jeg bare personligt, at ungdommen er mere optaget af personlig frihed end kvindekvoter, øremærket barsel og andre tvangsinitiativer fra Socialistisk Folkepartis side.
Kaare Dybvad Bek (S), 2025-01-15:
Jeg er blevet bedt om at svare på et konkret spørgsmål, hvor der står: »Skal danskerne, der bor i omegnen af Kærshovedgård, fremover bare acceptere en fremtid, hvor de ikke kan leve i tryghed, fordi kriminelle udlændinge, som slet ikke bør være i Danmark, terroriserer lokalområdet?«.
Mette Thiesen (DF), 2024-10-03:
Jeg kunne egentlig bare godt tænke mig at stille ordføreren et spørgsmål: Hvis man virkelig mener det her med, at man hylder kvinder, der har gjort noget særligt, kvinder, som man måske i gamle dage ville kalde damer, der var for meget, men altså kvinder, der ændrer historien, hvorfor skal så det, at man er politisk uenig med denne kvinde, stå i vejen for, at man roser vedkommende?
Lars Løkke Rasmussen (V), 2018-12-05:
Jeg kan ikke forstå, at man bliver overrasket, når jeg selv af egen drift har taget den her sag op i Det Udenrigspolitiske Nævn og af egen drift tilbudt at oversende juridiske vurderinger og af egen drift har fortalt om det arbejde, den danske regering har lavet for at prøve at skabe opbakning til en stemmeforklaring.
Henning Hyllested (EL), 2012-05-03:
Jeg kan jo se på det, hun har forberedt til mig, at det jo ikke er, fordi synspunkterne adskiller sig voldsomt fra den ene ordfører til den anden og fra det ene parti til det andet, men når nu fru Pernille Skipper har været så flittig, vil jeg også tillade mig at læse ordførertalen, som hun har lavet, op.
Arne Melchior (CD), 1999-04-23:
Det er da helt rigtigt, at fru Dorte Bennedsen ikke er den, der har draget SF's motiver i tvivl, men hun benyttede dog en replik heroppefra til at sige, at det er der andre der vil komme til at gøre, og så var det bare, jeg opfordrede til, at hvis det skulle ske, så lad os i fællesskab være med til at sprede sandhedens lys, for vi ved altså begge to, at SF's motiver ikke er slette motiver.
Jann Sjursen (KRF), 2002-05-21:
Foranlediget af den sidste ordfører, hr. Villy Søvndal fra SF, vil jeg sige, at når Kristeligt Folkeparti er medforslagsstiller til det forslag til vedtagelse, som er fremsat af en række partier, er det ikke, fordi Kristeligt Folkeparti er hundrede procent enige med den nuværende regering i f.eks. udviklings- eller miljøpolitikken, men fordi vi ønsker at give regeringen et helt afgørende rygstød forud for den kæmpeopgave, der påhviler Danmark, nemlig overtagelsen af EU-formandskabet den 1. juli.
Morten Messerschmidt (DF), 2023-10-05:
Tak, formand, og ikke mindst tak til statsministeren for i sin redegørelse at sætte fokus på et vigtigt tema, nemlig hvad formålet med folkeskolen egentlig er, og at det, hvis vi i hvert fald har for mange, der kommer ud uden at kunne læse og regne, så måske mere er det, man skal fokusere på, end på de større akademiske eksercitser.
Pia Adelsteen (DF), 2015-05-21:
Men det generer mig gevaldigt, at når vi har et forslag, hvor vi trods alt sætter et eller andet på dagsordenen, også for at vise, at vi gerne vil et eller andet, så får vi altid skudt i skoene, at vi bestemt ikke vil passe på vores miljø eller natur eller noget som helst.
Dennis Flydtkjær (DF), 2018-05-08:
Og jeg må sige, at jeg synes, det er lidt mærkværdigt, at vi ikke fik de her informationer, mens vi sad og forhandlede bilaftalen, for det var da oplagt, at den her ekstra beskatning, som så ville komme, hvis vi ikke gjorde noget – hvilket vi nu prøver at rette op på her – blev lagt ind i de forhandlinger.
Peter Have (M), 2026-02-05:
Hvis det er sådan, at der skal et større kvalificeret flertal til for at sige ja til at sende danske soldater ud i en krig, når en regering bliver spurgt om det, så er det jo klart, at der skal være eller i hvert fald kan forekomme en længere debat og en overtalelsesevne for at få det her kvalificerede flertal med.
Rasmus Stoklund (S), 2021-05-06:
Men da regeringen tiltrådte og man så begyndte at kigge i, hvad der lå i skufferne i ministerens nye kontor – det har udlændinge- og integrationsministeren jo tidligere beskrevet – så lå der jo ikke nogen juridisk afklaring af, om det her kunne være muligt inden for rammerne af konventionerne, og om det kunne være muligt rent juridisk at omlægge dansk udlændingelov, så man kunne etablere et modtagecenter.
Jørn Jespersen (SF), 2003-05-20:
Situationen i dag er jo, at det kun er motorvejsløsningerne på de trafikproblemer, der vitterlig er i området, der er grundigt belyst, hvorimod det alternative forslag, som utrolig mange seriøse grupper og borgere har udarbejdet, som løser trafikproblemerne, måske oven i købet bedre og i hvert fald billigere og i hvert fald mere naturrigtigt, vil man ikke have undersøgt.
Morten Østergaard (RV), 2010-05-11:
Men når jeg lige hænger fast i det der med arbejdstidsdirektivet, er det jo, fordi der i den samme paragraf, som jeg ridsede op fra før, i forbindelse med den her årlige, betalte ferie af mindst 4 ugers varighed står: »i overensstemmelse med de kriterier for opnåelse og tildeling heraf, som er fastsat i national lovgivning og/eller praksis«.
Finn Sørensen (EL), 2012-02-21:
Man kan jo sige, at Folketinget trods alt har fat i den lange ende, for det er jo herfra pengene skal flyde, og man kunne godt bruge sådan en forhandling til at stille nogle betingelser, f.eks. – jeg siger f.eks. – i form af nogle minimumskrav til ældreplejen.
Hans Andersen (V), 2014-05-13:
Essensen, det primære her, er, at det i lovforslaget foreslås at indføre et barselstillæg, som uddannelsesparate modtagere af uddannelseshjælp og unge jobparate modtagere af kontanthjælp får ret til, når de har ret til fravær ved graviditet, barsel og adoption i kontanthjælpssystemet.
Kirsten Brosbøl (S), 2015-01-14:
Men min tilgang til det spørgsmål, der er stillet i dag, er, at jeg sådan set er positiv over for, at man kan se på de her områder, der ligger indeklemt, og hvis der er spørgsmål, f.eks. i forhold til Fingerplanen, ja, så synes jeg, at man skal rette henvendelse, sådan at vi kan få en afklaring af, hvad der er muligheder for.
Christian Friis Bach (RV), 2023-05-16:
Jeg vil gerne høre, om fru Pia Kjærsgaard, der, som vi også berørte, jo har haft en meget imponerende karriere, på tidspunkter i sit liv har haft gavn af kun at være sammen med andre piger eller kvinder og i den slags grupperinger formået at finde styrke i forhold til fru Pia Kjærsgaards videre karriere og liv.
Keld Albrechtsen (EL), 2002-12-10:
Det er jo sådan, at der var givet et tilsagn fra den tidligere regering om, at der i de kommende år frem til 2020 skulle være ca. 28 mia. kr. af lejernes egne opsparede midler til rådighed for renovering og fornyelser udeomkring i boligafdelingerne.
Simon Emil Ammitzbøll (LA), 2014-04-08:
Jeg vil godt medgive, at når man ser på det her forslag, er der faktisk en del fornuftige ting i det, bl.a. at man selvfølgelig tager højde for, kan man sige den stråling, der er fra rørene osv. i solarierne, sådan at der er en eller anden form for rimelighed i det.
Kaare Dybvad (S), 2019-10-23:
Når vi får rullet de planer, som vi har lavet, ud, og når vi får omdannet de områder, ligesom man har gjort i Gellerupparken, så er det klart, at den samlede sammensætning af de beboere jo også vil ændre sig, fordi man får andre boligformer ind.
Sophie Løhde (V), 2025-05-06:
Jeg tror, jeg vil starte med at gentage mit budskab fra det samråd, vi også havde om emnet tilbage i november, nemlig at det grundlæggende er positivt og vigtigt, at vi i Danmark har en stærk tradition for et samarbejde mellem sundhedspersonale og lægemiddel- og medikovirksomheder.
Pernille Vigsø Bagge (SF), 2009-10-08:
Jeg synes da, det er værd at spørge Venstres ordfører, om man virkelig i Venstre vil være bekendt stadig væk at tale om en fagligt stærk folkeskole, når den økonomiske politik under den her regering gør, at kommunerne ikke kan leve op til at levere selv helt basale fag som dansk og matematik i folkeskolen.
Signe Munk (SF), 2019-10-31:
I SF bakker vi op om en hensigtsmæssig udbygning af biogasproduktionen, men også de termisk forgasnings-anlæg , og noget af det, vi i hvert fald gerne vil have yderligere klarlagt i behandlingen, er den konkrete baggrund for at ligestille støttemodellerne til termisk forgasnings-anlæg med biogasanlæg.
Bjørn Elmquist (RV), 1997-12-18:
med De Konservative, men vi skal faktisk være opmærksom på, at De Konservative er med på det samme ændringsforslag, som i går blev stemt ned, om at spare 433,4 mio. kr. i 1998 bl.a. ved at ophæve reglen om de facto-flygtninge.
Sascha Faxe (ALT), 2025-12-03:
Fake news er jo gået hen og kommet i ordbogen, så jeg må endda sige det her fra Folketingets talerstol, fordi det er en del af vores danske ordbog i dag, og det er ikke en måde at gå imod det på, at man lader private erhvervsinteresser styre vores mediebillede.
Finn Sørensen (EL), 2012-02-21:
Mener fru Karin Nødgaard, at det her er betryggende for de svage medborgere, som ikke kan betjene it, som ikke selv har mulighed for at møde fysisk frem hos kommunen og få hjælp, men som gerne vil have lov til at indgive ansøgninger på papir og modtage skriftligt svar, fordi de er mest trygge ved det.
Inge Refshauge (DF), 1998-06-02:
Her kunne det være en rigtig god idé, hvis de ansættende myndigheder forlangte en ren straffeattest af deres ansatte, selv om jeg godt ved, at de fleste kommuner har ganske stramme regler for, hvor mange penge de ældre må have liggende i hjemme, og hvilke konti kommunalt ansatte hjemmehjælpere har adgang til.
Per Clausen (EL), 2009-05-14:
Og så vil jeg bare spørge hr. Jørn Dohrmann, om det, han siger nu, skal forstås på den måde, at uanset hvilket indhold et forbud mod bisfenol-A får, uanset hvor meget det bliver afgrænset i forhold til produkter, som direkte har kontakt med mennesker og med fødevarer, som mennesker spiser, vil han stadig væk stemme imod et beslutningsforslag om et forbud, fordi han foretrækker at vente på, at ministeren får lavet en frivillig aftale med industrien.
Lars Kramer Mikkelsen (S), 2002-01-11:
Til spørgsmålet, om vi kan tale om proportionalitet i den sammenhæng, at det er få sager, og at det måske er voldsomt at lave en lovgivning af den årsag, vil jeg bare sige, at selv ganske få sager lægger tit også en hel befolkningsgruppe for had.
Tom Behnke (KF), 2011-01-11:
Det betyder også, at selv om man kun skal sidde kortvarigt i en af Kriminalforsorgens institutioner, og hvis man er stofmisbruger, har man muligheden for at starte på en behandling, en behandling, som vel at mærke så fordrer, at kommunerne sørger for at følge op, den dag man bliver løsladt igen.
Jonas Dahl (SF), 2015-12-16:
Men forskellen er jo, om man har det udgangspunkt, at man, når man vil gøre tingene bedre, så bliver ved med at investere de penge, man forhåbentlig kan spare op, i at højne uddannelsesniveauet endnu mere, eller om man vælger at sige, at de penge vil man hellere bruge på afgiftslettelser på luksusbilerne og til de rigeste boligejere, og det, som man gør her, betyder jo konkret afskedigelser ude på landets gymnasier.